**Ministru kabineta noteikumu projekta**

**„Grozījumi Ministru kabineta 2012. gada 21. februāra noteikumos Nr. 127 „Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts „Grozījumi Ministru kabineta 2012. gada 21. februāra noteikumos Nr. 127 „Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam”” (turpmāk – noteikumu projekts) sagatavots, lai: 1) precizētu dažu infekcijas slimību nosaukumus atbilstoši Pasaules Dzīvnieku veselības kodeksā (*OIE*) noteiktajam (http://www.oie.int/en/animal-health-in-the-world/animal-diseases/);2) iekļautu vairākas infekcijas slimības to infekcijas slimību sarakstā, kas ir reģistrējamas, kā arī tādas infekcijas slimības, kas atrodas valsts uzraudzībā;3) precizētas uzņēmīgās sugas saslimšanā ar Āfrikas cūku mēri. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25. panta 18. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2012. gada 21. februāra noteikumi Nr. 127 „Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam” (turpmāk – noteikumi Nr. 127), kuros jāizdara grozījumi.1. Mazā stropu vabolīte ir bišu saimes parazīts (*Aethina tumida*), kas izposta bišu saimes, barojoties ar periem, medu un putekšņiem, kā arī izraisa bišu saimes novājināšanos un bišu izturības samazināšanos pret citām slimībām, tā ka bišu saime iet bojā. Mazā stropu vabolīte var mitināties arī noliktavās.Ekonomiski mazā stropu vabolīte ir liels apdraudējums biškopībā, jo bišu saimēm rada ievērojamus produkcijas zaudējumus. Mazās stropu vabolītes izplatīšanās riska ignorēšana var apdraudēt biškopību Latvijā. Tāpat mazā stropu vabolīte var izraisīt bišu populācijas skaita samazināšanos, bet tas savukārt var radīt problēmas saistībā ar lauku teritoriju apsaimniekošanu, bioloģiskās daudzveidības uzturēšanu un saglabāšanu.Mazās stropu vabolītes dabīgais izplatības areāls ir Āfrikā. 1998. gadā tā tika konstatēta ASV, 2002. gadā – Kanādā un Austrālijā. Eiropas Savienības (turpmāk – ES) teritorijā mazo stropa vabolīti pirmo reizi konstatēja Itālijā 2014. gadā. Itālijas kompetentās institūcijas veic visus nepieciešamos pasākumus mazās stropu vabolītes izplatības ierobežošanai, īstenojot Komisijas 2014. gada 12. decembra Īstenošanas lēmumu 2014/909/ES par konkrētiem aizsardzības pasākumiem attiecībā uz apstiprinātiem mazās stropu vaboles sastopamības gadījumiem Itālijā. Tas paredz, ka no Itālijas ar mazās stropu vabolītes invazīvajiem apgabaliem uz citiem Eiropas Savienības dalībvalstu apgabaliem aizliegts pārvietot bites un kamenes, neapstrādātus biškopības blakusproduktus, biškopības inventāru un šūnu medu, kas paredzēts cilvēku pārtikas patēriņam. Ievērojot mazās stropu vabolītes izplatīšanās risku ES teritorijā, Eiropas Komisija (turpmāk – EK) aicina visas ES dalībvalstis pievērst īpašu uzmanību bišu un kameņu tirdzniecībai un ievērot visas to pārvietošanas prasības. Tāpat EK aicina veikt veterināro (veselības) sertifikātu pārbaudes un savstarpēji sadarboties kontrolējošajām institūcijām, biškopjiem, bišu un kameņu sūtījumu sagatavotājiem un sūtījumu saņēmējiem.Ņemot vērā minēto, Zemkopības ministrija gatavo Ministru kabineta noteikumu projektu par mazās stropu vabolītes uzraudzības un kontroles pasākumiem. Tas nozīmē, ka valstī šīs parazitārās slimības uzraudzība un kontrole būs obligāta, tāpēc šī slimība ir jāiekļauj noteikumu Nr.127 1. pielikuma III daļā, papildinot to ar 32. punktu.2. Noteikumu Nr.127 1. pielikuma II daļas 13. punktā un III daļas 17. punktā ir iekļauta transmisīvās sūkļveida encefalopātija (izņemot govju sūkļveida encefalopātiju). Transmisīvo sūkļveida encefalopātiju grupā ir vairākas infekcijas slimības. Lai tiesību normu tās piemērotājiem padarītu skaidrāku un nepārprotamu, nepieciešams precīzi norādīt tās infekcijas slimības, kas ir reģistrējamas un valsts uzraudzībā, tāpēc noteikumu Nr. 127 1. pielikuma II un III sadaļā pie transmisīvo sūkļveida encefalopātiju grupas nepieciešams izdalīt skrepi slimību un hroniskās novājēšanas slimību.3. Noteikumu Nr.127 1. pielikuma I daļā ir iekļauta zirgu infekcijas slimība – kumeļu ienāši. Noteikumu Nr. 127 1. pielikuma I daļa ir ziņojamo infekcijas slimību saraksts, tas ir, slimības, pēc kuru primāra uzliesmojuma konstatēšanas valsts teritorijā Pārtikas un veterinārais dienests ziņo *OIE*, EK un citām ES dalībvalstīm 24 stundu laikā. Saskaņā ar Padomes 1982. gada 21. decembra Direktīvas 82/894/EEK par dzīvnieku slimību paziņošanu Kopienā nosacījumiem kumeļu ienāši nav iekļauti ziņojamo infekcijas slimību sarakstā, jo šī dzīvnieku infekcijas slimība nerada tādu risku, par kuru būtu jāziņo EK un *OIE* 24 stundu laikā. Tādējādi kumeļu ienāši būtu jāsvītro no ziņojamo infekcijas slimību saraksta (noteikumu Nr. 127 1. pielikuma I daļas 12.1 punkts) un jāiekļauj reģistrējamo infekcijas slimību sarakstā (noteikumu Nr. 127 1. pielikuma II daļas 96. punkts). Zirgkopības asociācija sniedza priekšlikumus par kumeļu ienāšiem un ieteica iekļaut šo infekcijas slimību reģistrējamo infekcijas slimību sarakstā.4. Ir stājies spēkā Komisijas 2018. gada 28. februāra Īstenošanas lēmums (ES) 2018/320 par konkrētiem dzīvnieku veselības aizsardzības pasākumiem, kas sakarā ar sēnīti *Batrachochytrium salamandrivorans* piemērojami Savienības iekšējā tirdzniecībā ar salamandrām un šādu dzīvnieku ievešanai Savienībā (turpmāk – Īstenošanas lēmums (ES) 2018/320). Kā noteikts Īstenošanas lēmuma (ES) 2018/320 pamatojumā, Beļģijā, Vācijā, Nīderlandē un Apvienotajā Karalistē kopš 2013. gada ir konstatēti vairāki salamandru inficēšanās gadījumi ar jaunu patogēnu – salamandru sēnīti *Batrachochytrium salamandrivorans* (turpmāk – *Bsal*). Sēnīte inficē mājās turēto salamandru un savvaļas salamandru populāciju un minētajās populācijās var izraisīt būtisku saslimstību un mirstību. Dažām salamandru sugām *Bsal* ir letāla, bet citām sugām nav, jo tās ir pilnīgi vai daļēji rezistentas. Lai gan rezistentās salamandru sugas *Bsal* var pārnēsāt uz ādas un tādējādi būt gan *Bsal* uzkrājējas, gan citu salamandru sugu infekcijas vai kontaminācijas avots. Lai nodrošinātu to, ka Eiropas Savienības iekšējās tirdzniecības ceļā ar taksonomiskās kārtas *Caudata* dzīvniekiem vai ar šādu dzīvnieku ievešanu Eiropas Savienībā masveidā neizplatās *Bsal*, nepieciešams ieviest dzīvnieku veselības aizsardzības pasākumus. Jānosaka kārtība tirdzniecībai ar salamandru sūtījumiem un šādu sūtījumu ievešanai ES dalībvalstīs. Šajos pasākumos ir jāņem vērā Eiropas Pārtikas un nekaitīguma iestādes ziņojumā “Zinātniskā un tehniskā palīdzība attiecībā uz *Batrachochytrium salamandrivorans* (*Bsal*) izdzīvošanu, ieviešanos un izplatīšanos ES” minētie riska mazināšanas pasākumi –salamandru karantīna, diagnostiskā testēšana un apstrāde, kā arī salamandru veselības statusa sertificēšana salamandru tirdzniecības vajadzībām un to ievešanai ES. Tādējādi *Bsal* jāiekļauj Latvijā reģistrējamo un uzraudzībai pakļauto infekcijas slimību sarakstā (noteikumu Nr. 127 1. pielikuma II daļas 97. punkts). 5. Papildus minētajam noteikumu projektā ietvertas normas, ar kurām noteikumos Nr. 127 tiek izdarīti šādi grozījumi:1) no 1. pielikuma I daļas 2. punktā un III daļas 4.1 punktā noteiktā pret Āfrikas cūku mēri uzņēmīgo sugu saraksta svītrota pekaru dzimta (*Tayassuidae*), jo pekari neslimo ar Āfrikas cūku mēri;2) 1. pielikuma I daļas 30. punktā un III daļas 9. punktā precizēts lašu infekciozās anēmijas nosaukums, ņemot vērā Ministru kabineta 2017. gada 14. martā noteikumos Nr. 146 “Noteikumi par veterinārajām prasībām akvakultūras dzīvniekiem, no tiem iegūtiem produktiem un to apritei, kā arī atsevišķu akvakultūras dzīvnieku infekcijas slimību profilaksei un apkarošanai” noteikto;3) papildināts 1. pielikuma I daļas 31. punktā noteiktais perkinsozes ierosinātāju uzskaitījums;4) 1. pielikuma II daļas 59., 61. un 73. punktā precizēti infekcijas slimību nosaukumi atbilstoši *OIE* dzīvnieku infekcijas slimību sarakstā norādītajai informācijai;5) 1. pielikuma II daļas 95. punktā no reģistrējamo dzīvnieku infekcijas slimību saraksta svītrots epizootiskais čūlu sindroms, jo šī infekcijas slimība jau ir iekļauta 1. pielikuma I daļas 24. punktā ziņojamo dzīvnieku infekcijas slimību sarakstā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur dažādu sugu dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.01.2018. bija reģistrēts šāds saimniecību skaits: 1) govju audzēšanas saimniecības – 22 398; 2) aitu audzēšanas saimniecības – 3612; 3) kazu audzēšanas saimniecības – 2233; 4) mājputnu audzēšanas saimniecības – 3588;5) cūku audzēšanas saimniecības – 4270;6) mežacūku audzēšanas saimniecības – 0;7) kažokzvēru audzēšanas saimniecības – 45;8) savvaļas dzīvnieku audzēšanas saimniecības – 179;9) zirgu audzēšanas saimniecības – 2796;10) bišu audzēšanas saimniecības – 2947. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Komisijas 2018. gada 28. februāra Īstenošanas lēmums (ES) 2018/320 par konkrētiem dzīvnieku veselības aizsardzības pasākumiem, kas sakarā ar sēnīti *Batrachochytrium salamandrivorans* piemērojami Savienības iekšējā tirdzniecībā ar salamandrām un šādu dzīvnieku ievešanai Savienībā;2) Padomes 1982. gada 21. decembra Direktīva 82/894/EEK par dzīvnieku slimību paziņošanu Kopienā. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Komisijas 2018. gada 28. februāra Īstenošanas lēmums (ES) 2018/320 par konkrētiem dzīvnieku veselības aizsardzības pasākumiem, kas sakarā ar sēnīti *Batrachochytrium salamandrivorans* piemērojami Savienības iekšējā tirdzniecībā ar salamandrām un šādu dzīvnieku ievešanai Savienībā (turpmāk – Īstenošanas lēmums (ES) 2018/320);2) Padomes 1982. gada 21. decembra Direktīva 82/894/EEK par dzīvnieku slimību paziņošanu Kopienā (turpmāk – Padomes direktīva 82/894/EEK). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma (ES) 2018/320 1. pants | Noteikumu projekta 9. punktā izteiktas noteikumu Nr.127 97.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Padomes direktīvas 82/894/EEK I pielikums | Noteikumu projekta 9. punktā izteiktas noteikumu Nr.127 96.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā (ES) 2018/320 un Padomes direktīvā 82/894/EEK nav dota rīcības brīvība dalībvalstij ieviest tiesību normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana. |
| 2. | Sabiedrības līdzdalība projekta izstrādē | Informācija par noteikumu projektu no 2018. gada 10. maija bija ievietota tīmekļvietnē [www.zm.gov.lv](http://www.zm.gov.lv) sabiedriskajai apspriešanai.Zirgkopības asociācija sniedza priekšlikums par kumeļu ienāšiem. |
| 3. | Sabiedrības līdzdalības rezultāti | Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti.Zirgkopības asociācijas priekšlikumi ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

 Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vecuma-Veco 67027551

Olita.Vecuma-Veco@zm.gov.lv